stanford-oval/wikipedia huggingface dataset:
Entäs nyt, Niskavuori? (televisioelokuva)
Henkilöt

| 0 | 1 | 2 |
| --- | --- | --- |
|  Helinä Viitanen  | … |  Loviisa Niskavuori   |
|  Eriikka Magnusson  | … |  Ilona Niskavuori / Hella Wuolijoki   |
|  Tapani Perttu  | … |  Juhani Multia   |
|  Panu Raipia  | … |  Paavo Niskavuori   |
|  Mari Auresmaa  | … |  Lilli Niskavuori   |
|  Matti Nurminen  | … |  Kaarle Niskavuori   |
|  Soili Markkanen  | … |  Saima Niskavuori   |
|  Arto Tuominen  | … |  Fredrik Niskavuori   |
|  Jaana Oravisto  | … |  Anna-Liisa Niskavuori   |
|  Seela Sella  | … |  Martta Varelius   |
|  Elis Sella  | … |  Henrik Varelius   |
|  Vesa Veijalainen  | … |  apteekkari   |
|  Jaakko Haapanen  | … |  Rissanen   |
|  Riitta-Liisa Helminen  | … |  sisäkkö   |
|  Aliisa Pulkkinen  | … |  karjakko   |
|  Pauli Mäkinen  | … |  Salminen   |
|  Erkki Pirinen  | … |  Jokinen   |
|  Jukka Salmela  | … |  Pikku-Martti   |
|  Harri Rantanen  | … |  Miihkali   |
|  Erkki Thil  | … |  Petteri   |
|  Eikka Lehtonen  | … |  rovasti   |
|  Esko Raipia  | … |  autonkuljettaja   |
Facinet Keita

Facinet Keita (s. 23. maaliskuuta 1984 Conakry) on guinealainen judoka. Hän kilpaili vuoden 2012 kesäolympialaisissa Lontoossa +100 kg -luokassa, mutta putosi ensimmäisellä kierroksella hävittyään Guamin Ricardo Blas nuoremmalle. Keita myös toimi Lontoon kisoissa maansa lipunkantajana.
F-liiga

F-liiga on Suomen salibandyn pääsarja. Siihen kuuluvat erillisinä sarjoina miesten F-liiga ja naisten F-liiga.
F-liiga perustettiin toukokuussa 2020. Miesten Salibandyliiga ja Naisten Salibandyliiga yhdistettiin saman brändin alle ja nimettiin uudelleen. Uuden nimen F-kirjain viittaa salibandyn englanninkieliseen nimeen floorball sekä sanoihin Finland (englantia, ’Suomi’) ja falcon (englantia, ’haukka’).
F-liigan toimitusjohtaja Kimmo Nurmisen mukaan uudistuksen tarkoitus on saada Suomen salibandylle enemmän kansainvälistä näkyvyyttä ja arvostusta. Brändiuudistuksen yhteydessä liiga myös kasvattaa englanninkielistä viestintäänsä ja pyrkii saamaan pelit näkymään myös Suomen rajojen ulkopuolella.
Aiheesta muualla

F-liigan virallinen sivusto
Europa-rakennus

| Europa-rakennus |
| --- | --- |
 Europa-rakennus Brysselissä.
Sijainti:  Rue de la Loi 155 Bryssel, Belgia
Rakennustyyppi:  toimielimen rakennus
Valmistumisvuosi:  1927
Käyttäjä:  Euroopan unionin neuvosto Eurooppa-neuvosto
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Europa-rakennus on Euroopan unionin toiminnan keskeinen rakennus Brysselissä, Belgiassa. Rakennus toimii Euroopan unionin neuvoston ja Eurooppa-neuvoston päätoimipaikkana. Rakennus on EU:n politiikan ja päätöksenteon keskus, jossa järjestetään EU:n huippukokouksia, monenvälisiä huippukokouksia ja ministerikokouksia. Rakennuksessa toimivat myös kansallisten valtuuskuntien sekä Eurooppa-neuvoston puheenjohtajan toimistot.
Historia

Europa-rakennuksen rakentaminen päätettiin vuonna 2004 vastauksena EU:n laajentumiseen ja tarpeeseen järjestää kaikki huippukokoukset yhdessä paikassa, Brysselissä. Europa-rakennus suunniteltiin erityisesti vastaamaan neuvoston ja Eurooppa-neuvoston tarpeita. Rakennusprojekti sisältää historiallisen Résidence Palace -rakennuksen, joka valmistui vuosina 1922–1927 arkkitehti Michel Polakin suunnitelmien mukaan ja edustaa art deco -tyyliä.
Eric Carmen

Eric Carmen 1990-luvun alussa.
Eric Howard Carmen (11. elokuuta 1949 Cleveland, Ohio – maaliskuu 2024) oli yhdysvaltalainen laulaja, lauluntekijä, kitaristi ja kosketinsoittaja.
Hänen suurimmat menestyksensä tulivat 1970-luvulla, ensiksi yhtyeessä Raspberries (jonka suurin hitti oli "Go All The Way"), ja sen jälkeen soolouralla, sisältäen hittejä kuten "All By Myself" ja "Never Gonna Fall In Love Again".
Diskografia > The Raspberries > Singlet

Don't Want to Say Goodbye (1972)
Go All the Way (1972)
I Wanna Be With You (1972)
Let's Pretend (1973)
Tonight (1973)
I'm a Rocker (1973)
Overnight Sensation (1974)
Diskografia > The Raspberries > Albumit

The Raspberries (1972)
Fresh Raspberries (1972)
Side 3 (1973)
Starting Over (1974)
Raspberries Best (1976)
Live on Sunset Strip (2007)
Diskografia > Eric Carmen > Singlet

All By Myself (1976)
Never Gonna Fall In Love Again (1976)
Sunrise (1976)
Thats Rock N Roll (1976)
She Did It (1977)
Boats Against The Current (1977)
Marathon Man (1977)
Change Of Heart (1978)
Haven't We Come Along Way (1978)
End Of The World (1978)
Its Hurts To Much (1980)
All for Love (1980)
Foolin Myself (1980)
I Wanna Hear It From Your Lips (1984)
I'm Through with Love (1984)
The Rock Stops Here (1986)
Make Me Lose Control (1988)
Hungry Eyes (1988)
Reason To Try (1989)
My Heart Stops (1991)
I Was Born to Love You (2000)
Brand New Year (2013)
Diskografia > Eric Carmen > Albumit

Eric Carmen (1975)
Boats Against the Current (1977)
Change of Heart (1978)
Tonight You're Mine (1980)
Eric Carmen (1984)
The Best of Eric Carmen (1988)
I Was Born to Love You (2000)
The Essential Eric Carmen (2014)
Diskografia > Suomenkielisiä versioita Eric Carmenin kappaleista

All By Myself = Vain yksinäin Tapani Kansa (1976)
Never Gonna Fall In Love Again = Anna vielä olla hiukan mun Kari Tapio (1977)
All By Myself = Vain yksinäin Niskavuoren Aarnet (1996)
Aiheesta muualla

Eric Carmen virallinen nettisivu
Espoon Bembölen FK-rata

| Espoo Motorsport Club Ry - Bembölen FK-rata |
| --- | --- |
 Kartingradan takasuora ja oikealla varikon sisääntulo
Sijainti:  Espoo, Suomi
Valmistumisvuosi:  1965
Radan pituus:  620 m
Radan leveys:  7 m
Bembölen FK-rata on karting-rata Uudellamaalla Espoon kaupungissa. Rata sijaitsee Kellonummen hautausmaan läheisyydessä Vanha-Espoossa ja on  Espoon UA:n käyttöön ja hallintaan rata siirtyi 1970-luvulla. Viisikymmentä vuotta vanhat autourheiluseurat Espoon Urheiluautoilijat ry ja Tapiolan Urheiluautoilijat ry perustivat yhdessä uuden yhteisen seuran Espoo Motorsport Club ry:n (EMSC) ja samalla lopettivat kumpikin autourheiluseuransa. EMSC hallinnoi ja ylläpitää radan toimintaa. Bembölen FK-rata on suomen vanhin asfaltoitu ulkokartingrata. Se oli käyttökunnossa 1963 ja lopullisesti valmistui vuonna 1965. Rata on avoinna huhtikuusta syyskuuhun ma, ti ja ke klo 17.00-20.00.
Rata-info

Bembölen FK-rata
Ajosuunta: myötäpäivään
Radan pituus 620 m
Radan leveys: 7 m
Aiheesta muualla

EMSC - Bembölen rata
Favén

Favén on muun muassa seuraavien henkilöiden sukunimi:
August Favén (1851–1930), opettaja ja runoilija
Antti Favén (1882–1948), taidemaalari
Bertil Favén, Pertti Uotila (1880–1943), suomalainen toimittaja, runoilija, kansatieteilijä ja upseeri
Esko Favén (s. 1942), elokuva- ja televisio-ohjaaja
Mauri Favén (1920–2006), taidemaalari
Oskar Uotila (1853–1903), Oskar Favénin kirjailijanimi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Eymet

| Eymet |
| --- | --- |

 vaakuna
 Eymet
 Koordinaatit: 44°40′07″N, 0°23′56″E 
Valtio:  Ranska
Alue:  Akvitania
Departementti:  Dordogne
Arrondissementti:  Bergerac
Väkiluku:  2 570
 
 Kunnan kotisivut 
Infobox OKVirheellinen NIMI-arvo: 
Eymet on kunta Lounais-Ranskassa Dordognen departementissa Akvitanian alueella. Siellä on kaksi linnaa; 1200-luvulla rakennettu Eymetin linna (Château d'Eymet) ja 1600-luvulla rakennettu Pouthetin linna (Château de Pouthet).
Aiheesta muualla

Kuvia tai muita tiedostoja aiheesta Eymet Wikimedia Commonsissa
Esko Sahlstedt

Esko Sahlstedt (21. lokakuuta 1945 Forssa – 21. marraskuuta 2022) oli suomalainen jääkiekkovalmentaja. Suomen pääsarjassa hän valmensi Rauman Lukkoa. Hän valmensi myös Lukon junioreissa poikansa ikäluokkaa (1973 syntyneitä) ja he saavuttivat C-nuorten Suomen mestaruuden vuonna 1989.
Hänen poikansa Kalle ja Reeti Sahlstedt ovat molemmat pelanneet jääkiekkoa Rauman Lukossa. Kalle Sahlstedt, joka on pelannut myös maajoukkueessa, toimii Lukon urheilutoimenjohtajana.
Tilastot

| Kausi | Joukkue | Sarjataso | Tehtävä | Ottelut | Voitot | Tappiot | Tasapelit |  |  |
| --- | --- | --- | --- | --- | --- | --- | --- | --- | --- |
| 1972–1973 | Lukko | I divisioona | 2. valmentaja |  |  |  |  |  |  |
| 1973–1974 | Lukko | SM-sarja | 2. valmentaja |  |  |  |  |  |  |
| 1974–1975 | Lukko | SM-sarja | 2. valmentaja |  |  |  |  |  |  |
| 1975–1976 | Lukko | SM-liiga | 2. valmentaja |  |  |  |  |  |  |
| 1976–1977 | Lukko | SM-liiga | 2. valmentaja |  |  |  |  |  |  |
| 1977–1978 | Lukko | SM-liiga | Päävalmentaja | 36 | 10 | 21 | 5 | 0 | 0,347 |
| 1978–1979 | Lukko | SM-liiga | Päävalmentaja |  |  |  |  |  |  |
| 1979–1980 | Lukko | SM-liiga | Päävalmentaja | 36 | 15 | 17 | 4 | 0 | 0,472 |
| 1980–1981 | Lukko | SM-liiga | Päävalmentaja | 36 | 7 | 28 | 1 | 0 | 0,208 |
| 1984–1985 | Lukko | SM-liiga | Päävalmentaja |  |  |  |  |  |  |
| 1985–1986 | Lukko | SM-liiga | Päävalmentaja |  |  |  |  |  |  |
Aiheesta muualla

Esko Sahlstedt Elite Prospects. Everysport Media Group AB. (englanniksi)
Eyo

Eyo Olokun, jotka ovat yhteydessä jorubalaisen meren jumalan Olokunin kanssa.
Eyo on jorubaväestön festivaali, jota juhlitaan eritoten Nigerian Lagosissa. Nykyään lagoslaiset esittävät sitä enimmäkseen turistitapahtumana, mutta sitä juhlitaan silti perinteen mukaisesti Lagosin saarella.
Historioitsijoiden mukaan vanhimmat kirjaukset tapahtumasta ovat 1800-luvulta, kun festivaalia juhlittiin ensimmäisen kerran Oke Ipassa, nykyisellä Glover Roadin alueella Ikoyissa. Oke Ipa oli paikka, minne Lagosin obat eli kuninkaat tulivat palatseistaan joskus kolmenkin päivän kävelymatkan jälkeen todistamaan festivaalia.
Eyosta tuli pian Nigerian näyttävä kulttuurillinen esitys ja vaikka festivaalia on hieman muutettukin vuosisatojen kuluessa, on silti vanhana perinteenä pitää juhlaa edesmenneelle Lagosin oballe tai juhlistaa uuden vihkimistä.
Aiheesta muualla

Kuvia tai muita tiedostoja aiheesta Eyo Wikimedia Commonsissa
Flor-de-Lis

Yhtyeen laulaja Daniela Varela vuoden 2009 Eurovision laulukilpailussa.
Flor-de-Lis (suom. Ranskan liljan symboli) on portugalilainen vuonna 2004 perustettu folkyhtye. Se edusti maataan vuoden 2009 Eurovision laulukilpailussa kappaleella "Todas as ruas do amor" saaden 57 pistettä ja sijoittuen näin ollen finaalissa 15:nneksi ohittaen muun muassa Israelin, Saksan, Maltan sekä Ruotsin. Pelkästään arvostelutuomareiden äänten osalta Portugali olisi sijoittunut 18:nneksi.
Jäsenet

Daniela Varela (laulu)
Paulo Pereira (sävelsi kappaleen Todas as ruas do amor)
José Camacho
Jorge Marques (sävelsi ja sanoitti kappaleen Todas as ruas do amor)
Ana Sofia Campeã
Rolando Amaral
Pedro Marques
Aiheesta muualla

Flor-de-Lis Myspacessa (englanniksi)
Daniela Varelan haastattelu (Arkistoitu – Internet Archive) (englanniksi)
FC Malamuk

FC Malamuk on grönlantilainen jalkapallojoukkue Uummannaqista. FC Malamuk pelaa Grönlannin korkeimmalla sarjatasolla, Coca Cola GM:ssä. FC Malamuk voitti Coca Cola GM:n mestaruuden 2004.
Saavutukset

Cola Cola GM:n mestaruus 2004
Grönlannin maajoukkuetta edustaneita pelaajia

Anton Overballe
Kaassa Zeeb
Aiheesta muualla

Joukkueen viralliset sivut
Euroopan valuuttajärjestelmä

Euroopan valuuttajärjestelmä (engl. European Monetary System eli EMS) oli kiinteiden, mutta muutettavissa olevien valuuttakurssien järjestelmä useiden Euroopan unionin jäsenvaltioiden välillä. Se oli  toiminnassa vuodesta 1979 ja sen tavoitteena oli varmistaa, että valuutta- ja vaihtokurssit pysyvät EU:ssa mahdollisimman vakaina. Mukana olevien valuuttojen vaihtokurssien vaihtelu sallittiin vain tiettyjen rajojen sisällä, muussa tapauksessa keskuspankkien on puututtava asiaan.
Euroopan valuuttajärjestelmä toimi vuosina 1979–1999, jolloin sitä seurasi talous- ja rahaliitto (EMU) ja euroalueen maiden valuuttakurssit kiinnitettiin uutta valuuttaa euroa vastaan. ERM korvattiin samaan aikaan nykyisellä valuuttakurssimekanismilla (ERM II).
Historia

Euroopan valuuttajärjestelmä perustettiin vuonna 1979 sitä edeltäneen Euroopan vaihtokurssien järjestelmän tilalle (valuuttakäärme) . Tarkoituksena oli luoda vakaa valuutta-alue, jolla sisäiset vaihtokurssien vaihtelut olisivat suhteellisen vähäisiä. Euroopan valuuttajärjestelmä muodostuu kolmesta osatekijästä:
valuuttakurssi- ja interventiomekanismi
kattava rahoitustukijärjestelmä
Euroopan valuuttayksikkö ecu, joka toimii viitearvona ja kirjanpitoyksikkönä.
EMS:ään osallistuvien maiden sovitut valuuttakurssit saavat vaihdella keskuskurssiin nähden 2,25 prosenttia ylös- tai alaspäin. Tämä vaihteluväli on 2. päivästä elokuuta 1993 ollut 15 prosenttia kumpaankin suuntaan. Jos valuuttaan kohdistuu paineita ja sen vaihtokurssi lähestyy vaihteluvälin sallittuja rajoja, järjestelmään osallistuvien maiden keskuspankit puuttuvat asiaan: niiden on ostettava heikkoa valuuttaa ja myytävä vahvempaa valuuttaa vaihtokurssin tukemiseksi. Tätä EMS:n osaa kutsutaan valuuttakurssi- ja interventiomekanismiksi. Jotta keskuspankkien varat eivät loppuisi niiden joutuessa tekemään tällaisia interventioita, ne myöntävät toisilleen väliaikaisia luottoja (luottomekanismi).
Tavoitteena ollut järjestelmään osallistuvien maiden valuuttakurssien vakauttaminen saavutettiin suurelta osin 1980-luvun aikana. Kuitenkin vuonna 1992 Englannin puntaan ja Italian liiraan kohdistui devalvaatiopaineita ja ne jäivät EMS:n ulkopuolelle. Tämän seurauksena ja EMS:ään kohdistuvien jatkuvasti lisääntyvien spekulaatiopaineiden poistamiseksi vuonna 1993 vaihteluväliksi määriteltiin 15 prosenttia kumpaankin suuntaan. Muuten EMS säilytettiin ennallaan. Vuoden 1998 huhtikuuhun mennessä Euroopan unionin 15 jäsenvaltiosta 13, Ruotsia ja Isoa-Britanniaa lukuun ottamatta, kuului EMS:n valuuttakurssijärjestelmään. Näistä 13 maasta vain Tanska ei liittynyt euroalueeseen.
EMS II

Ainoastaan osa EU:n jäsenvaltioista osallistuu 1. tammikuuta 1999 alkaneeseen rahaliittoon, jolla luotiin uusi yhtenäinen rahayksikkö, euro. Siksi rahaliiton ulkopuolelle jäävien jäsenvaltioiden valuuttojen välille tarvitaan uusia järjestelyitä estämään liialliset vaihtelut euron ja muiden valuuttojen välillä. Kesäkuussa 1996 Amsterdamissa pidetyssä EU:n huippukokouksessa sovittiin EMS II:n tietyistä perussuuntaviivoista. Euroalueen ulkopuolelle jäävien jäsenvaltioiden kanssa voidaan tehdä maakohtaisia sopimuksia.
Fan the Flame (Part 2)

| Fan The Flame (Part 2): The Resurrection Dead or Alive |
| --- | --- | --- |

Studioalbumin tiedot
 Äänitetty : 1990-1994
 Julkaistu: 29. lokakuuta 2021
 Formaatti: CD, LP, digitaalinen lataus, striimaus
 Tyylilaji: pop
 Levy-yhtiö: Demon Music Group
Dead or Aliven muut julkaisut
| Fragile 2000 | Fan The Flame (Part 2): The Resurrection 2021 |   |
Singlet albumilta Fan the Flame (Part 2): The Resurrection
 ”Tonight....” Julkaistu: 20. elokuuta 2021  ”Hurt Me (Did U Have 2 Hurt Me)” Julkaistu: 17. syyskuuta 2021
Fan the Flame (Part 2): The Resurrection on englantilaisen Dead or Alive -yhtyeen vuonna 2021 julkaistu studioalbumi. Se on yhtyeen viimeinen studioalbumi. Albumin oli alun perin tarkoitus ilmestyä 22. lokakuuta 2021, mutta julkaisua siirrettiin viikolla eteenpäin. Albumista julkaistiin vokaali-version lisäksi instrumentaali ja sensuroitu versio.
Albumi on jatko-osa yhtyeen vuonna 1990 julkaistulle "Fan the Flame (Part 1)"-albumille. Jatko-osan oli tarkoitus ilmestyä jo 1990-luvulla, mutta se jäi julkaisemattomaksi.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tonight.... | 4.01 |  |  |  |  |  |  |  |
| 2. | U Were Meant 4 Me | 4.43 |  |  |  |  |  |  |  |
| 3. | Are U Ready 2 B Heartbroken | 4.02 |  |  |  |  |  |  |  |
| 4. | Where Is The Love | 3.57 |  |  |  |  |  |  |  |
| 5. | I Don’t Care About Your Heart | 6.04 |  |  |  |  |  |  |  |
| 6. | I Want 2 B With U | 4.01 |  |  |  |  |  |  |  |
| 7. | Hurt Me (Did U Have 2 Hurt Me) | 4.28 |  |  |  |  |  |  |  |
| 8. | Extacy | 3.59 |  |  |  |  |  |  |  |
| 9. | Tonight.... [Extended Version] | 6.02 |  |  |  |  |  |  |  |
| 10. | Hurt Me (Did U Have 2 Hurt Me) [Extended Version] | 6.54 |  |  |  |  |  |  |  |
|  |  | 48.11 |  |  |  |  |  |  |  |
Fakala

| Fakala |
| --- | --- |
 Fakala
 Koordinaatit: 14°1′3″N, 4°13′52″W 
Valtio:  Mali
Alue:  Moptin alue
Piiri:  Djennén piiri
Hallinto:  
 – Hallinnon tyyppi:  maalaiskunta
Väkiluku (2009):  32 700
Infobox OKVirheellinen NIMI-arvo: 
Fakala on maalaiskunta Moptin alueen Djennén piirissä Malissa. Sen keskuskylä Sofara sijaitsee Nigerin sivujoen Banin varrella 40 kilometriä Djennéstä koilliseen. Kunnassa on 32 700 asukasta (vuonna 2009).
Fakalan kunta rajoittuu lounaassa Djennén piirin Madiaman, lännessä Djennén ja Femayen, pohjoisessa Moptin piirin Soyen ja Sion, idässä Bandiagaran piirin Bara Saran ja Timnirin sekä etelässä Ségoun alueen Tominianin piirin Timissan kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Osa kunnasta sijaitsee Banin tulva-alueella.
Kuntaan kuuluu 30 kylää ja 31 pikkukylää. Asukkaat ovat fulbeja, bambaroita, bozoja, dogoneja, soninkeja ja boboja. Yleisimmät kielet ovat fulani ja bambara.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, riisi, durra ja nykyään myös maapähkinä. Kotieläimiä ovat naudat, lampaat, vuohet ja aasit. Sofarassa pidetään suuret markkinat.
Sofaran ohi kulkee Bamakon ja Moptin välinen maantie RN6. Palveluihin kuuluu kymmenen alakoulua, yksi yläkoulu, koulutus- ja kehittämiskeskus (CED) sekä terveysasema.
Energiankulutus maailmassa

Tämä artikkeli käsittelee energiankulutusta maailmassa. Energiavaroja käsittelee energiavarat maailmassa.
Energiankulutus asukasta kohti

IEA:n mukaan maailman energiankulutukseen sisältyi vuonna 2007: öljyä 47 500 TWh, hiiltä 37 000 TWh ja maakaasua 29 000 TWh. IEA:n mukaan vuonna 2007 maailmanlaajuinen fossiilisen energian energiankulutus oli vuoteen 1990 verrattuna kasvanut seuraavien energialähteiden suhteen: öljy 27 %, hiili 43 % ja maakaasu 50 %. Vuosina 2000-2007 kasvu oli: öljy 11 % (5000 TWh), hiili 39 % (10 000 TWh) ja maakaasu 20 % (5000 TWh). Vuosina 2000-2007 maailman lisääntyneestä hiilen käytöstä oli 77 % Kiinassa.
| Energian käyttö maailmassa (kWh/asukas)> . | Energian käyttö maailmassa (kWh/asukas)> Muu energia.1990 | Energian käyttö maailmassa (kWh/asukas)> Muu energia.2007 | Energian käyttö maailmassa (kWh/asukas)> Sähkö.1990 | Energian käyttö maailmassa (kWh/asukas)> Sähkö.2007 | Energian käyttö maailmassa (kWh/asukas)> Yhteensä.1990 | Energian käyttö maailmassa (kWh/asukas)> Yhteensä.2007 | Energian käyttö maailmassa (kWh/asukas)> Muutos 1990-2007.Sähkö | Energian käyttö maailmassa (kWh/asukas)> Muutos 1990-2007.Energia |
| --- | --- | --- | --- | --- | --- | --- | --- | --- |
|  Yhdysvallat | 62 883 | 62 644 | 9 688 | 11 090 | 72 571 | 73 734 | 14 % | 2 % |
|  Euroopan unioni | 35 079 | 34 852 | 5 184 | 6 388 | 40 263 | 41 240 | 23 % | 2 % |
| Lähi-itä | 17 773 | 29 952 | 1 672 | 3 252 | 19 445 | 33 204 | 94 % | 71 % |
|  Kiina | 8 356 | 14 866 | 529 | 2 346 | 8 885 | 17 212 | 343 % | 94 % |
| Latin. Amerikka | 10 022 | 12 060 | 1 178 | 1 838 | 11 200 | 13 898 | 56 % | 24 % |
| Afrikka | 6 700 | 7 098 | 450 | 578 | 7 150 | 7 676 | 28 % | 7 % |
|  Intia | 4 085 | 5 622 | 276 | 542 | 4 361 | 6 164 | 96 % | 41 % |
| Maailma | 17 312 | 18 416 | 2 064 | 2 751 | 19 376 | 21 167 | 33 % | 9 % |
Luvuissa primaarienergian mukaan lukien häviöt. Edellinen tilasto 1990/2004 oli ilman häviöitä. Edellisen tilaston 1990/2005 vuoden 1990 lukuja tarkistettu siten, että USA:n luvuissa noin 20 % vähennys edelliseen tilastoon verrattuna, Lähi-itä ero noin 4 % ja muut 2 % tai alle. Luvut ovat suuntaa antavia, muttei tarkkoja. Venäjä puuttuu taulukosta.
Uusiutuva energia

| Uusiutuvan energia v>  2007 (TWh)* . | Uusiutuvan energia v>  2007 (TWh)* .2007 | Uusiutuvan energia v>  2007 (TWh)* .Osuus |
| --- | --- | --- |
| Pohjois-Amerikka | 2 100 | 12 % |
| EU | 1 672 | 9 % |
| Venäjä | 260 | 1 % |
| Kiina | 2 807 | 16 % |
| Aasia (-Kiina) | 4 751 | 27 % |
| Afrikka | 3 543 | 20 % |
| Latinalaisamerikka | 1 957 | 11 % |
| Muu OECD | 527 | 3 % |
| Yhteensä | 17 617 | 100 % |
*Uusiutuvaan energiaan sisältyy:  vesi, aurinko, tuuli, geoenergia ja biopolttoaineet
Hiili

Energian kokonaistuotannosta hiilen osuus on noin neljännes.
Vuonna 2008 hiiltä käytettiin määrällisesti eniten Kiinassa 42 %, muualla Aasiassa 19 % ja Pohjois-Amerikassa 17 %. Kiina, USA ja Intia ovat suurimmat hiilen kuluttajamaat.
IEA:n mukaan vuonna 2008 tuotettiin kivihiiltä 5845 miljoonaa tonnia ja ruskohiiltä 951 Mt. 10 suurinta kivihiilen tuottajamaata tuottivat 95 % kivihiilestä vuonna 2008. Suurimmat kivihiilen ja ruskohiilen tuottajamaat (87 % tuotannosta) olivat (miljoonaa tonnia): Kiina 2 761, USA 1076, Intia 521, Australia 397, Venäjä 323, Indonesia 284, Etelä-Afrikka 236, Kazakstan 108, Puola 144 ja Kolumbia 79.
Australia, Indonesia ja Venäjä ovat suurimmat hiilenviejämaat. Kivihiilestä myytiin ulkomaille 13 % tuotannosta (778Mt/5845Mt): Japani 186, Korea 100, Kiinan Taipei 66, Intia 58, Saksa 46, Britannia 43, Italia 25, Ranska 21, Turkki 19 ja Espanja 19.
| Hiilen energiakäyttö v>  2008. | Hiilen energiakäyttö v>  2008.TWh | Hiilen energiakäyttö v>  2008.Osuus |
| --- | --- | --- |
| Pohjois-Amerikka | 6 573 | 17 % |
| EU | 3 591 | 9 % |
| Venäjä | 1 281 | 3 % |
| Kiina | 16 055 | 42 % |
| Aasia (-Kiina) | 7 408 | 19 % |
| Afrikka | 1 282 | 3 % |
| Muut | 1 736 | 5 % |
| Yhteensä | 38 151 | 100 % |
Öljy

Vuonna 2008 öljyä käytettiin määrällisesti eniten Pohjois-Amerikassa 25 %, Euroopassa 17 %, Kiinassa 9 % ja muualla Aasiassa 18 %.
IEA:n mukaan vuonna 2008 maailman 3 941 miljoonan tonnin öljyntuotanto jakautui alueellisesti: Lähi-itä 32 %, OECD-maat 22 %, Afrikka 13 %, entisen Neuvostoliiton alue 16 %, Latinalainen Amerikka 9 %, Kiina 5 % ja muu Aasia 4 %. Vuonna 2008 öljyn suurimmat tuottajat olivat Saudi-Arabia 12,9 %, Venäjä 12,3 %, USA 7,6 %, Iran 5,4 %, Kiina 4,8 %, Meksiko 4 %, Kanada 3, 9 %, Kuwait 3,7 %, Venezuela 3,5 % ja Arabiemiraatit 3,8 %. Maailman öljyntuotannosta vain noin puolet myytiin ulkomaille. IEA:n mukaan 10 suurimman öljynostajamaan osuus oli 75 % (1576 Mt) koko vuoden 2007 öljyviennistä (2091 Mt). Suurimmat öljyntuojat maittain olivat (Mt): USA 573, Japani 206, Kiina 159, Intia 122, Korea 118, Saksa 106, Italia 94, Ranska 81, Espanja 59 ja Alankomaat 58.
| Öljyn kulutus v>  2008 (TWh)* . | Öljyn kulutus v>  2008 (TWh)* .2008 | Öljyn kulutus v>  2008 (TWh)* .Osuus |
| --- | --- | --- |
| Pohjois-Amerikka | 12 155 | 25 % |
| EU | 8 062 | 17 % |
| Venäjä | 2 784 | 6 % |
| Kiina | 4 090 | 9 % |
| Aasia (-Kiina) | 8 523 | 18 % |
| Afrikka | 1 616 | 3 % |
| Muut | 10 537 | 22 % |
| Yhteensä | 47 767 | 100 % |
Maakaasu

Vuonna 2008 maakaasua käytettiin määrällisesti eniten Pohjois-Amerikassa 26 %, Euroopassa 17 % ja Venäjällä 14 %.
Maakaasun käyttö on vaatinut kaasuputkia. Etelä-Koreaan ja Japaniin on tuotu maakaasua nesteytettynä.
IEA:n mukaan vuoden 2008 maakaasun tuotanto oli 3 149 mrd. kuutiota. Suurimmat tuottajamaat (65 %) olivat: Venäjä 21 %, USA 18,5 %, Kanada 5,6 %, Iran 3,8 %, Norja 3,3 %, Alankomaat 2,7 %, Algeria 2,6 %, Qatar 2,5 %, Indonesia 2,4 % ja Kiina 2,4 %. Vuonna 2008 kaasuntuotannosta 25 % (=783/3149) myytiin ulkomaille. 10 maata osti 73 % (569/783 milj. kuutiota) myynnistä (miljoonaa kuutiota): Japani 95, USA 84, Saksa 79, Italia 77, Ukraina 53, Ranska 44, Espanja 39, Turkki 36, Korea 36 ja Britannia 26.
| Kaasun kulutus v>  2008 (TWh)* . | Kaasun kulutus v>  2008 (TWh)* .2008 | Kaasun kulutus v>  2008 (TWh)* .Osuus |
| --- | --- | --- |
| Pohjois-Amerikka | 7 870 | 26 % |
| EU | 5 107 | 17 % |
| Venäjä | 4 188 | 14 % |
| Kiina | 826 | 3 % |
| Aasia (-Kiina) | 4 157 | 14 % |
| Afrikka | 1 022 | 3 % |
| Latinalaisamerikka | 1 294 | 4 % |
| Muut | 5 575 | 19 % |
| Yhteensä | 30 039 | 100 % |